Diablo @ Lutakko, Jyväskylä 28.02.2004

Lauantaina 28.02 olin katsomassa Kalajoelta lähtöisin olevaa, äijämetalliksi musiikkiaan kuvaavaa 
Diablo-nimistä bändiä Jyväskylän tanssisali Lutakossa. Aikaisemmin hieman valjumpaa suosiota nauttinut
Diablo on nyt uuden levyn, ja muunmuassa kohua herättäneen TV-chattivierailun myötä saanut enemmän
julkisuutta, ja uusin levy on melko korkealla ollut listallakin jo useamman viikon putkeen. Kertaalleen aiem-
minkin bändin livenä nähneenä odotukseni keikkaa kohtaan olivat korkealla, edelliskesän muistot Qstock-
festivaaleilta Oulusta olivat vallan myönteisiä. Jotain meiningistä kertonee se, että keikka loppui silloin siihen,
että festivaalien huviluvan mentyä umpeen ensin lavalta vedettiin monitoreista sähköt pois, mutta soitto jatkui 
siitä huolimatta edelleen siihen saakka, kun poliisit vetivät sähköt pois koko lavalta. Kovaa meininkiä oli siis
odotettavissa.
	Amoralin lämmitettyä lauteet pääsi Diablo n. klo 23.15-23.30 aloittamaan keikkansa. Heti ensimmäi-
sestä kappaleesta (Symbol of Eternity) lähtien meininki oli loistava sekä yleisön seassa, että nähtävästi myös 
lavalla. Eturivissä oli taasen varsin tukavat oltavat, en ilmeisesti ollut ainoa joka halusi nähdä keikan mahdolli-
simman läheltä. Lutakossa lämpötilakin alkoi olla melko korkealla pienehköistä tiloista johtuen. Toisena kappa-
leena kuultiin muistaakseni Creatures of Deception. Sitä seurasi ensimmäisen levyn kappale Princess, joka 
tuttuun tapaan spiikattiin omistetuksi kaikille ex-tyttöystäville.Sitä seuraavan kappaleen, Icon of Fleshin laulaja 
Rainer Nygård taasen omisti eturivin rytinässä sinnitelleelle hentoiselle naishenkilölle. Kokonaisuudessaan illan 
settilista käsitti n.15 kappaletta, jos encore lasketaan mukaan. Encoressa kuultiin The Beginning of the End ja 
viimeisenä kappaleena kuultiin yleisön hartaasti toivoma Angel. Muuten setti sisälsi biisejä kaikilta kolmelta levyltä, 
kahdelta uusimmalta (Reneissance ja Eternium) kuultiin ensimmäistä levyä enemmän materiaalia. Yleisö oli aivan 
loistavasti biiseissä mukana, ja laulaja Nygårdin välispiikit tuntuivat toimivan loistavasti. Mm. Aadolf Ehnroothin ja 
kaikkien elävien ja kuolleiden sotaveteraanien muistolle omistettu, sinkkunakin julkaistu Read My Scars toimi hyvin.
Tuttuun tapaan kuultiin myös Death -coveri, tällä kertaa Sacred Serenity, Diablohan on luvannut ettei koskaan heitä 
keikkaa ilman Deathin coveria.Soundipolitiikka oli melkolailla kohdallaan, tosin kertakäyttökorvatulpat sumensivat 
varmasti omiin korviini kuultuja soundeja jonkun verran. Viimeisen kappaleen jälkeen Lutakosta poistuessa olo oli 
kuin uitetulla koiralla, joten homma toimi juuri niinkuin pitikin. Ehdottomasti Jyväskylään matkustamisen arvoinen reissu.

			Diablo @ Kangasniemen työväentalo, 02.04.2004

Hieman erihenkisessä tapahtumassa Kangasniemellä (nolla promillea) oli perjantai-illaksi kokoontunut muutamansataa
raskaamman musiikin ystävää katsomaan Kangasniemeläistä Ulterior Motivea, Ruoskaa ja Diabloa. Ulterior Motive 
aloitti lyhyehkön settinsä n. klo 20.00, josta parhaiten jäi mieleen viimeisenä kuultu Y.M.C.A - coveri. Ruoska astui lauteille 
n. tuntia myöhemmin, ja veti vallan kelpo keikan suureksi osaksi keulahahmonsa Patrik Mennanderin, ja eritoten hänen 
lavakarismansa ansiosta. Sitten olikin jo illan pääartistin, Diablon vuoro. He aloittivat soittamaan n. klo 22.15. Alussa yleisön 
liikehdintä oli melko vähäistä, varmastikin tapahtuman luonteesta johtuen. Kuitenkin setin edetessä alkoi Suomalaisille
epänormaalilla tavalla selvinpäin ollut yleisö ns. lämpiämään, ja meininki parani. Erästä uneliasta paikallaollutta laulaja Nygård
herätteli seuraavanlaisesti: "Ja sinä siinä, anna olla viimeinen kerta kun haukottelet tällä keikalla. Suomessa on ainoastaan 
yksi bändi, jonka keikoilla saa haukotella ja se on Kotiteollisuus." Ilmeestä päätellen kaveri aikoi myös totella. 
	Diablon settilista oli lähes identtinen Jyväskylän keikan kanssa, ainoastaan The Beginning of the End jäi puuttumaan
listalta. Samaten biisien järjestyksessä saattoi olla pientä eroa, mutta käytännössä samat kappaleet kuultiin mitä Jyväskyläs-
säkin. Yleisö oli sitä paremmin mukana, mitä pidemmälle keikka eteni, ja lopussa jopa sen verran ääntäkin irtosi, että 
"We want more":n säestämänä D-ryhmä heitti vielä parin biisin encoren. Kokonaisuudessaan keikka toimi hyvin, tosin 
Jyväskylässä ymmärrettävistä syistä yleisö oli äänekkäämmin ja paremmin mukana. Myös Diablo tuntui olevan Lutakossa 
lavalla hieman energisempi. Hieman itseäni harmitti se, että settilistat olivat lähes identtiset, pieni vaihtelu olisi ollut paikal-
laan. Tosin, saman "kiertueen" keikoistahan tuossa oli kyse, joten varsin ymmärrettävää ettei setissä juurikaan vaihtelua ollut.
Ilta oli kokonaisuudessaan hieno, ja 5 €:n lippu ei todellakaan ollut hinnalla pilattu. Milloin vastaavaa saataisiin myös Mikkeliin?